104 Euroopa Liidu Teataja 19/1. kd 31998D0701 9.12.1998 EUROOPA ÜHENDUSTE TEATAJA L 333/8 NÕUKOGU OTSUS, 3. detsember 1998, ühiste standardite kohta seoses ühtse elamisloavormi täitmisega (98/701/JHA) EUROOPA LIIDU NÕUKOGU, pidades silmas 16. detsembri 1996. aasta ühismeedet 97/11/JHA ühtse elamisloavormi kohta, (*) eriti selle artikli 2 lõiget 1 ning arvestades, et: vaja on kehtestada nimetatud vormi täitmise ühised standardid, et tagada nende ühtne välimus; käesolev otsus ei mõjuta liikmesriikide pädevust tunnustada riike ja territoriaalüksusi, samuti nende riikide või territoriaalüksuste antud passe ning reisidokumente, käesoleva otsuse liite koodide kasutamine on puhtalt haldusliku iseloomuga ega piira kolmandate riikide elanike kodakondsuse määratlemist, ON VASTU VÕTNUD JÄRGMISE OTSUSE: Artikkel 1 Ühtne elamisloavorm täidetakse vastavalt käesoleva otsuse lisas sisalduvale korrale. Artikkel 2 Nõukogu vaatab vähemalt kord aastas läbi käesoleva otsuse lisas ja liites sisalduva korra ja koodid, pidades silmas nende kohandamist. Artikkel 3 Käesolev otsus jõustub järgmisel päeval pärast selle avaldamist Euroopa Ühenduste Teatajas. Brüssel, 3. detsember 1998 Nõukogu nimel eesistuja K. SCHLÖGL (1) EÜTL7, 10.1.1997, lk 1.